Diari Oficial de la Generalitat Valenciana


Sumari del DOGV 8126, del 13-09-2017 (2017/7607)

Notificació de la sentència dictada en el procediment de guarda i custòdia número 465/2013.
-------------------------------------------------------------------------------------------

### Dades del document

Número de DOGV
:   8126

Data del DOGV
:   13-09-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/7607


Organisme emissor
:   Jutjat de Primera Instància i Instrucció Número 2 d'Ibi

Tipus de document
:   Edicte

Notificació de la sentència dictada en el procediment de guarda i custòdia número 465/2013. [2017/7607]  
Procediment: família, guarda, custòdia o aliments de fills menors no matrimonials no consensuats 000465/2013.  
En aquest procediment de guarda, custòdia i aliments, seguit a instàncies d'Ana Lorena Machado Hernández contra Milton German Ballagán Serrano, s'ha dictat la sentència que, literalment, diu així:  
  
  
«Sentència número 51/2014  
Ibi, 7 de maig de 2014  
Juan Guillermo Algado Viggria, jutge del Jutjat de Primera Instància número 2 d'Ibi, he vist aquestes actuacions de judici verbal, entre les parts; d'una, com a demandant, Ana Lorena Machado Hernández, representada per Francisco Gadea Espí i amb l'assistència lletrada d'Amado Brotons Ripoll, i d'una altra, com a demandat, Milton German Ballagán Serrano, en situació de rebel·lia processal, sobre guarda, custòdia i aliments, amb la intervenció del Ministeri Fiscal.  
  
Antecedents de fet  
[?]  
  
Fonaments de dret  
[?]  
  
Dispositiva  
Estime en part la demanda formulada per Ana Lorena Machado Hernández contra Milton German Ballagán Serrano, i dispose les mesures següents en benefici del menor:  
1. El menor restarà sotmés a la pàtria potestat d'ambdós progenitors, i igualment estarà sota la guarda i custòdia d'Ana Lorena Machado Hernández; cada progenitor ha de mantindre informat l'altre de l'evolució escolar, social i sanitària de la filla, sempre que el progenitor no la puga obtindre per ell mateix. Els professionals que s'ocupen dels menors estan obligats a subministrar, tant al pare com a la mare, qualsevol informació que els sol·liciten sobre el seu fill, ja que ambdós són titulars de la pàtria potestat. Així mateix, s'haurà de demanar el consentiment de l'altre progenitor (que s'entendrà atorgat si no hi mostra oposició en els 10 dies naturals següents al que es notifique de manera fefaent) o comptar amb l'autorització judicial prèvia per als canvis de residència que, a causa de la distància, impedisquen o dificulten el règim de visites, per als canvis de col·legi, orientació educativa, religiosa o laica, tractaments mèdics o psicològics transcendents, sobretot de cirurgia estètica, i, en general, qualsevol alteració que afecte de manera important la vida del menor.  
2. Establisc com a règim de visites i comunicacions amb el cònjuge no custodi:  
- Vacances d'estiu. Els anys parells: des del darrer dia lectiu anterior a les vacances, a les 20.00 hores, fins a l'1 de juliol, a les 09.00 hores, amb la mare; a partir de l'1 de juliol i fins al 15 de juliol, el pare podrà estar en companyia del seu fill dos dies per setmana i sempre en un punt de trobada i sota la supervisió d'un equip psicològic el qual emetrà un informe mensual de les visites i la conveniència de la progressió a un règim de visites a domicili, i detallarà la consistència i qualitat de la relació paternofilial, tot això en horari de vesprades de 16.00 a 19.00, des del 15 de juliol a l'1 d'agost a les 09.00 hores amb la mare, des de llavors i fins al 15 d'agost el pare podrà estar en companyia del seu fill dos dies per setmana i sempre en un punt de trobada i sota la supervisió d'un equip psicològic el qual emetrà un informe mensual de les visites i la conveniència de la progressió a un règim de visites a domicili, i detallarà la consistència i qualitat de la relació paternofilial, tot això en horari de vesprades de 16.00 a 19.00, i passarà a estar amb la mare fins a l'1 de setembre, a les 09.00 hores, i finalment fins al dia anterior al començament del curs escolar el pare podrà estar en companyia del seu fill dos dies per setmana i sempre en un punt de trobada i sota la supervisió d'un equip psicològic el qual emetrà un informe mensual de les visites i la conveniència de la progressió a un règim de visites a domicili, i detallarà la consistència i qualitat de la relació paternofilial, tot això en horari de vesprades de 16.00 a 19.00. Els anys senars s'invertirà l'ordre.  
- Per a Nadal, els períodes són els següents, tot i insistir en el fet que els períodes que corresponen al pare, ell mateix podrà estar en companyia del seu fill dos dies per setmana i sempre en un punt de trobada i sota la supervisió d'un equip psicològic el qual emetrà un informe mensual de les visites i la conveniència de la progressió a un règim de visites a domicili, i detallarà la consistència i qualitat de la relació paternofilial, tot això en horari de vesprades de 16.00 a 19.00. Anys parells: del darrer dia lectiu anterior a les vacances, a les 09.00 hores, fins al 30 de desembre, a les 09.00 hores, amb la mare; des de llavors i fins al darrer dia de vacances de Nadal, el pare podrà estar en companyia del seu fill dos dies per setmana i sempre en un punt de trobada i sota la supervisió d'un equip psicològic el qual emetrà un informe mensual de les visites i la conveniència de la progressió a un règim de visites a domicili, i detallarà la consistència i qualitat de la relació paternofilial. Els anys senars al contrari.  
  
- Per a Setmana Santa, els períodes són els següents, i cal insistir en el fet que els períodes que corresponen al pare, ell mateix podrà estar en companyia del seu fill dos dies per setmana i sempre en un punt de trobada i sota la supervisió d'un equip psicològic el qual emetrà un informe mensual de les visites i la conveniència de la progressió a un règim de visites a domicili, i detallarà la consistència i qualitat de la relació paternofilial, tot això en horari de vesprades, de 16.00 a 19.00. Anys parells: des de l'últim dia lectiu anterior a les vacances, a les 20.00 hores, a dilluns de Pasqua, a les 20.00 hores, amb la mare, des d'aquest moment i fins al diumenge següent, a les 20.00 hores, amb el pare. Els anys senars a l'inrevés.  
Els lliuraments i les replegues s'efectuaran sempre en el punt de trobada.  
Els lliuraments i les replegues també podran ser encomanades a terceres persones que el progenitor custodi designe.  
El progenitor custodi facilitarà la comunicació telefònica, postal o telemàtica del menor amb el progenitor no custodi, el qual respectarà, en tot cas, els horaris de descans i estudi de la menor.  
3. Assenyale la quantitat de 150,00 euros en concepte d'aliments a favor del menor, quantitat que el pare ingressarà els primers cinc dies de cada mes en el compte que a aquests efectes assenyale l'altre progenitor, i que s'actualitzarà anualment d'acord amb les variacions de l'índex de preus de consum, i cada progenitor haurà d'abonar el 50 % de les despeses extraordinàries que puga ocasionar el fill, entre les quals no s'inclouen les despeses de matrícula escolar, llibres i material escolar o roba, ja que aquestes són despeses ordinàries, d'acord amb la definició jurídica d'aliments establida en l'article 142 del Codi Civil, segons el qual a més d'entendre per aliments l'imprescindible per al suport, habitació, vestit i assistència mèdica de l'alimentista, aquestes comprenen també l'educació i la instrucció de l'alimentista. Pel que fa a les activitats extraescolars o d'oci, de caràcter no necessari o no recomanades com a reforç pel col·legi o per prescripció o consell mèdic o psicològic, només s'hauran d'assumir al 50 % les que es realitzen per comú acord entre els progenitors, sent-ne en cas contrari assumit el pagament per aquell que haja decidit la realització de l'activitat indicada. En tot cas, les despeses extraordinàries que no tinguen caràcter urgent hauran de ser consentides per ambdós progenitors, i s'entendrà que l'altre consent en la realització de la despesa quan, una vegada notificada la intenció de realitzar-la i el seu import, amb els documents corresponents, a través de qualsevol mitjà fefaent, deixara transcórrer el termini de 10 dies sense mostrar-hi oposició. En cas de discrepància entre les parts sobre la procedència de la despesa, s'haurà de sotmetre a la decisió judicial. Només les de caràcter urgent i necessari es poden realitzar sense el consentiment o l'autorització judicial previs.  
  
4. No aprecie motius per a imposar les costes processals a cap dels litigants.  
Una vegada siga ferma aquesta sentència, remeteu-ne un testimoniatge al registre civil que corresponga al lloc de celebració del matrimoni perquè es realitze l'oportuna anotació marginal.  
Aquesta és la meua sentència, contra la qual es pot interposar un recurs d'apel·lació dins del termini de cinc dies a partir de l'endemà que es notifique, mitjançant la presentació d'un escrit de preparació del recurs davant d'aquest jutjat, de conformitat amb el que disposa l'article 455 i següents de la Llei d'enjudiciament civil, que pronuncie, mane i firme.»  
I atés que el demandat, Milton German Ballagán Serrano, es troba en parador desconegut, expedisc aquest edicte a fi que li valga de notificació de forma deguda.  
  
Ibi, 31 de juliol de 2017.- El lletrat de l'Administració de justícia: Amado Brotons Ripoll.